मुंबई का मेयर बंग्ला हुआ बाला साहेब ठाकरे राष्ट्रीय स्मारक, मिले फड़नवीस और उद्धव - NationalWheels
लोकसभा चुनाव के पहले महाराष्ट्र की राजनीति में बुधवार का दिन करवट बदलने वाला साबित हो सकता है. महाराष्ट्र की भाजपा सरकार ने सहयोगी शिवसेना को मेयर बंग्ला की चाबी सौंप दी. महाराष्ट्र सरकार ने मेयर बंग्ला को बाला साहेब ठाकरे राष्ट्रीय स्मारक के रूप में बनाया है. साथ ही इस स्मारक के लिए 100 करोड़ रुपये भी स्वीकृत किए हैं. मुख्यमंत्री देवेंद्र फड़नवीस ने शिव सेना प्रमुख उद्धव ठाकरे को एक समारोह में इस बंग्ले से जुड़े कागजात सौंप दिए. इसके साथ ही महाराष्ट्र से यह खबर भी आ रही है कि शिव सेना सांसद पार्टी प्रमुख पर लोकसभा चुनाव में भाजपा के साथ बने रहने का दबाव बना रहे हैं.
गौरतलब है कि शिवसेना प्रमुख उद्धव ठाकरे लगातार प्रधानमंत्री नरेंद्र मोदी और भाजपा के खिलाफ आक्रामक रहे हैं. वह यह संकेत देने से भी पीछे नहीं हटते हैं कि वह अगला लोकसभा चुनाव भाजपा के साथ मिलकर नहीं लड़ेंगे. वह महाराष्ट्र मंत्रिमंडल में ज्यादा प्रतिनिधित्व के साथ मेयर बंग्ला की मांग को लेकर भी नाराज बताए जा रहे थे. फिलहाल, ऐसा माना जा रहा है कि मेयर बंग्ला बाला साहेब ठाकेर मेमोरियल ट्रस्ट को मिलने से उनकी नाराजगी कम हो सकती है.
क्या प्रियंका को आगे कर राहुल ने साबित कर दी अपनी कमजोरी?